CELEX: 62008TO0376
Language: sl
Date: 2009-06-22 00:00:00
Title: Sklep Sodišča prve stopnje (pritožbeni senat) z dne 22. junija 2009. # Bart Nijs proti Računskemu sodišču Evropskih skupnosti. # Pritožba - Javni uslužbenci - Uradniki. # Zadeva T-376/08 P.

SKLEP SODIŠČA PRVE STOPNJE (pritožbeni senat)
      z dne 22. junija 2009
      Zadeva T-376/08 P
      Bart Nijs
      proti
      Računskemu sodišču Evropskih skupnosti
      „Pritožba – Javni uslužbenci – Uradniki – Ocenjevalno poročilo za obdobje 2005/2006 – Odločba, da pritožnik v napredovalnem obdobju 2007 ne napreduje – Odločba Računskega sodišča, da svojemu generalnemu sekretarju podaljša mandat – Pritožba, ki je delno očitno nedopustna in delno očitno neutemeljena“
      Predmet:      Pritožba zoper sklep Sodišča za uslužbence Evropske unije (drugi senat) z dne 26. junija 2008 v zadevi Nijs proti Računskemu
         sodišču (F‑1/08, še neobjavljen v ZOdl. JU), s katero se predlaga razveljavitev tega sklepa.
      
      Odločitev:      Pritožba se zavrne. Bart Nijs nosi svoje stroške in stroške, ki jih je v tem postopku priglasilo Računsko sodišče Evropskih
         skupnosti.
      
      Povzetek
      Pritožba – Navedba pritožbenih razlogov in pravnih trditev v vlogi – Premalo natančen pritožbeni razlog – Sklicevanje na vse
            priloge – Nedopustnost
      (Poslovnik Sodišča prve stopnje, člen 138(1)(c))
      
      V pritožbenem postopku pred Sodiščem prve stopnje zoper odločitev Sodišča za uslužbence splošno sklicevanje na pisanja, ki
         niso pritožba, ne more odtehtati neobstoja bistvenih elementov pravne utemeljitve, ki jih je treba na podlagi člena 138(1)(c)
         Poslovnika Sodišča prve stopnje navesti v pritožbi. Poleg tega ni dolžnost Sodišča prve stopnje v prilogah iskati in prepoznavati
         dokaze in trditve, ki bi jih lahko štelo za utemeljitev tožbe, saj imajo priloge zgolj dokazno in dokumentarno funkcijo.
      
      (Glej točko 24.)
      Napotitev na: Sodišče prve stopnje, 21. maj 1999, Asia Motor France in drugi proti Komisiji, T-154/98, Recueil, str. II-1703,
         točka 49; Sodišče prve stopnje, 14. december 2005, Honeywell proti Komisiji, T-209/01, ZOdl., str. II-5527, točka 57.